Ο **Κρίτων-Ηλίας Αρσένης** (1977) είναι Έλληνας περιβαλλοντολόγος και πολιτικός. Από το 2019 είναι βουλευτής στη Β2΄ Εκλογική περιφέρεια Δυτικού Τομέα Αθηνών με το ΜέΡΑ25. Την περίοδο 2009-2014 διετέλεσε ευρωβουλευτής εκλεγμένος με το ΠΑΣΟΚ, από όπου ανεξαρτητοποιήθηκε το 2013, έπειτα από σοβαρές διαφωνίες επί βασικών πολιτικών επιλογών του κόμματος. Αργότερα συνδέθηκε για ένα διάστημα με το ΣΥΡΙΖΑ, με το οποίο υπήρξε υποψήφιος ευρωβουλευτής το 2014. Το 2015 ανακοίνωσε την αποχώρησή του από την ενεργό πολιτική σκηνή, στην οποία επανήλθε το 2019 ως στέλεχος και βουλευτής του ΜέΡΑ25.

Βιογραφία
---------

Γεννήθηκε στις 3 Αυγούστου του 1977 στη Θεσσαλονίκη, όπου και πέρασε τα παιδικά του χρόνια. Είναι γιος του Δημοκράτη Αρσένη και της πολιτικού του ΠΑΣΟΚ, Μαρίας Αρσένη. Κατά τη διάρκεια των μαθητικών του χρόνων εντάχθηκε στο περιβαλλοντικό κίνημα.

Σπούδασε μηχανικός Χωροταξίας, Πολεοδομίας και Περιφερειακής Ανάπτυξης στο Πανεπιστήμιο Θεσσαλίας στον Βόλο και έλαβε μεταπτυχιακή εξειδίκευση στην διεθνή ανάπτυξη (MPA/ID) στη Σχολή Κέννεντυ του Χάρβαρντ. Πραγματοποίησε τις πρακτικές του στο Τμήμα Δημοσίων Έργων της Κυπριακής Δημοκρατίας και στην Κεντρική Τράπεζα της Βουλγαρίας. 

Τον Ιούλιο του 2002 προσελήφθη στο Υπουργείο Οικονομικών της Τουρκίας, ενώ από το 2004 έως το 2009 εργάστηκε στην Ελληνική Εταιρεία Περιβάλλοντος και Πολιτισμού. Κατά τη διάρκεια της παραμονής του σχεδίασε και διηύθυνε την εκστρατεία για την Αειφόρο Ανάπτυξη στα νησιά του Αιγαίου. Η εκστρατεία αυτή βραβεύθηκε το 2009 με το μεγάλο πανευρωπαϊκό βραβείο της Ευρωπαϊκής Επιτροπής και της Europa Nostra. Το ίδιο έτος, ο Αρσένης κέρδισε το βραβείο του περιοδικού Status για το Περιβάλλον. Το 2011 ίδρυσε το Roadfree, μια παγκόσμια πρωτοβουλία για την προστασία των τελευταίων ανέπαφων περιοχών του κόσμου από την κατασκευή νέων δρόμων. Κατάφερε να παράγει τους πρώτους χάρτες στον κόσμο των περιοχών χωρίς δρόμους από το Google Earth και τον Ευρωπαϊκό Οργανισμό Περιβάλλοντος, οι οποίοι παρουσιάστηκαν το 2012 στη Σύνοδο Κορυφής του ΟΗΕ Ρίο. Οι ενημερωμένες εκδόσεις αυτών των χαρτών παρουσιάστηκαν σε άλλες παγκόσμιες συνόδους κορυφής και εκδηλώσεις, συμπεριλαμβανομένων των UNCBD COP11 και UNFCCC COP 19.

Tο 2015 μετακόμισε στην ύπαιθρο και ασχολήθηκε με την εφαρμοσμένη οικολογία και τη βιοκαλλιέργεια. Πλέον ζει στην Αθήνα με την σύντροφο του και τα δύο παιδιά του.

Πολιτική δράση
--------------

### ΠΑΣΟΚ και Ευρωβουλή

Συμμετείχε στις Ευρωεκλογές του 2009 ως υποψήφιος του ΠΑΣΟΚ, αποτελώντας προσωπική επιλογή του Γιώργου Παπανδρέου με βάση το πρόγραμμα της Πράσινης Ανάπτυξης και εξελέγη ευρωβουλευτής, όντας όγδοος κατά σειρά στη λίστα του κόμματος. Ως ευρωβουλευτής έγινε γνωστός για την δράση του σε θέματα που σχετίζονται με τη βιοποικιλότητα, τα τρόφιμα και την καταπολέμηση της κλιματικής αλλαγής. Ακόμη πρωτοβουλία του οδήγησε στην απόρριψη της νομοθεσίας που έδινε στις πολυεθνικές εταιρείες το μονοπώλιο των σπόρων, ενώ έγινε γνωστός και για την αντίθεσή του στις εξορύξεις πετρελαίου και χρυσού, καθώς και στην ιδιωτικοποίηση του νερού.

Με παρεμβάσεις του στήριξε τις κινητοποιήσεις κατοίκων της Χαλκιδικής ενάντια στην εξόρυξη στις Σκουριές και αντίστοιχα ασχολήθηκε με τα θέματα πώλησης δημόσιας περιουσίας μέσω του ΤΑΙΠΕΔ (αεροδρομίων, Ελληνικού, ΟΠΑΠ, ΔΕΗ). 

Ο Αρσένης το 2009.
Διετέλεσε μέλος της Επιτροπής Περιβάλλοντος, Δημόσιας Υγείας και Ασφάλειας των Τροφίμων του Ευρωπαϊκού Κοινοβουλίου και της Επιτροπής Αλιείας. Ήταν επίσης αναπληρωματικό μέλος της Επιτροπής Ανάπτυξης. Τον Σεπτέμβριο του 2010, ψηφίστηκε από μέλη του Ευρωπαϊκού Κοινοβουλίου ως ευρωβουλευτής της χρονιάς στην κατηγορία αλιείας, μια ψηφοφορία που διοργανώθηκε από το περιοδικό του Κοινοβουλίου. Ο Αρσένης προτάθηκε για το βραβείο για τη δουλειά του σε θέματα τόνου και θαλάσσης γενικά, ειδικά για τις προσπάθειές του για τη φαλαινοθηρία κατά την ανάπτυξη του IWC και το ψήφισμα για την ένταξη της Ισλανδίας στην ΕΕ. Τον Ιούνιο του 2011 απονεμήθηκε το βραβείο «Fair Politician of the Year», από το Ολλανδικό Ίδρυμα Evert Vermeer, για τον αγώνα για τη συνοχή της πολιτικής για την ανάπτυξη στη νομοθεσία της ΕΕ. Τον Σεπτέμβριο του 2011, ψηφίστηκε ευρωβουλευτής της χρονιάς στην ειδική κατηγορία για το διεθνές έτος των Ηνωμένων Εθνών για τα δάση. 

Αν και οι διαφοροποιήσεις του ξεκίνησαν όταν η κυβέρνηση Παπανδρέου επανέφερε το Χωροταξικό του Τουρισμού, η ρήξη του με το ΠΑΣΟΚ έγινε προφανής με την κυβέρνηση Σαμαρά - Βενιζέλου. Επίκεντρο ήταν η παραχώρηση δημόσιας περιουσίας, οι καταγγελίες για παράνομες επαναπροωθήσεις παρανόμων μεταναστών και προσφύγων και οι εξορύξεις πετρελαίου και χρυσού. Τελικά ανεξαρτητοποιήθηκε τον Μάιο του 2013, με αφορμή την προώθηση της ιδιωτικοποίησης της ΕΥΑΘ μέσω του ΤΑΙΠΕΔ. 

### ΣΥΡΙΖΑ

Ήταν υποψήφιος στις ευρωεκλογές του 2014 με τον ΣΥΡΙΖΑ ως συνεργαζόμενος παρά τις αντιδράσεις της εσωκομματικής αντιπολίτευσης και έλαβε 112.919 ψήφους χωρίς ωστόσο να εκλεγεί. Κατόπιν απέρριψε την πρόταση του ΣΥΡΙΖΑ να είναι εκ νέου υποψήφιος στις εθνικές εκλογές του 2015. Στήριξε το "Όχι" στο δημοψήφισμα του 2015 και κατόπιν κάλεσε με άρθρο του στην εφημερίδα Αυγή τους βουλευτές του ΣΥΡΙΖΑ να καταψηφίσουν το Τρίτο Μνημόνιο. Το ίδιο έτος αποσύρθηκε από τη δημόσια ζωή επικαλούμενους πολιτικούς και προσωπικούς λόγους. 

### ΜέΡΑ 25

Στις εθνικές εκλογές του 2019 έθεσε υποψηφιότητα στην περιφέρεια Β2' Δυτικού Τομέα Αθηνών με το ΜέΡΑ25, με το οποίο εξελέγη βουλευτής. Στις βουλευτικές εκλογές Μαΐου 2023 ήρθε πρώτος σε ψήφους στην περιφέρεια Β2' Δυτικού Τομέα Αθηνών, ωστόσο το ΜέΡΑ25 έμεινε εκτός Βουλής.

### Συμβούλιο της Ευρώπης

Από τον Νοέμβριο 2022 εκπροσώπησε την Ελλάδα στην Κοινοβουλευτική Συνέλευση του Συμβουλίου της Ευρώπης και συμμετείχε στην ομάδα της Αριστεράς.

Παραπομπές
----------

1. ↑  www.europarl.europa.eu/meps/en/97009.
2. 1 2  «7η Κοινοβουλευτική περίοδος | Κρίτων ΑΡΣΕΝΗΣ | Ευρωβουλευτές | Ευρωπαϊκό Κοινοβούλιο». *www.europarl.europa.eu*. Ανακτήθηκε στις 3 Ιουνίου 2019.
3. 1 2  «Κρίτων Αρσένης και Γιάννης Βαρουφάκης στο στόχαστρο του ΣΥΡΙΖΑ». *newsit.gr*. NewsIT. 13 Μαρτίου 2014. Ανακτήθηκε στις 9 Ιουνίου 2022.
4. ↑  «Αυτοί είναι οι βουλευτές του Γιάνη Βαρουφάκη -Πού θα κάθονται στη νέα Βουλή». *ΤΑ ΝΕΑ*. 17 Ιουλίου 2019. Ανακτήθηκε στις 12 Μαΐου 2020.
5. ↑  Αρσένης, Κρίτων (7 Σεπτεμβρίου 2012). «Ξεριζώνοντας τον πολιτισμό μας κτήριο κτήριο». *athensvoice.gr*. Athens Voice. Ανακτήθηκε στις 5 Φεβρουαρίου 2020.
6. ↑  «European Commission - Environment - Hope conference». *ec.europa.eu*. Ανακτήθηκε στις 3 Ιουνίου 2019.
7. 1 2 3  «Κρίτων Αρσένης». *pasok.gr*. ΠΑΣΟΚ. Αρχειοθετήθηκε από το πρωτότυπο στις 8 Μαρτίου 2010. Ανακτήθηκε στις 13 Ιουνίου 2022.
8. ↑  «Κρίτων Αρσένης | Ελληνική Εταιρεία». *ellet.gr*. Αρχειοθετήθηκε από το πρωτότυπο στις 4 Ιουνίου 2019. Ανακτήθηκε στις 4 Ιουνίου 2019.
9. ↑  «Sustainable Aegean Programme in Athens». *European Heritage Awards / Europa Nostra Awards* (στα Αγγλικά). Ανακτήθηκε στις 3 Ιουνίου 2019.
10. ↑  «Protection of Roadless Areas». *Protection of Roadless Areas* (στα Αγγλικά). Ανακτήθηκε στις 1 Δεκεμβρίου 2020.
11. ↑  Mihok, Barbara (16 Οκτωβρίου 2012). «Society for Conservation Biology Europe Section: Roadless areas - side event today at CBD COP 11 Meeting». *Society for Conservation Biology Europe Section*. Ανακτήθηκε στις 1 Δεκεμβρίου 2020.
12. ↑  «Winners of MEP Awards announced | diskriminacia.sk». *diskriminacia.sk*. Αρχειοθετήθηκε από το πρωτότυπο στις 26 Οκτωβρίου 2020. Ανακτήθηκε στις 5 Ιουνίου 2019.
13. ↑  «Ας τον κατασπαράξουμε, λοιπόν...». *Νέα Κρήτη*. 31 Μαΐου 2013. Ανακτήθηκε στις 4 Ιουνίου 2019.
14. 1 2 3 4 5 6  Λώρη, Κέζα (25 Απριλίου 2014). «Η ενδιαφέρουσα περίπτωση του Κρίτωνα Αρσένη». *Ειδήσεις - νέα - Το Βήμα Online*. Ανακτήθηκε στις 4 Ιουνίου 2019.
15. 1 2  «Στο ευρωψηφοδέλτιο του ΣΥΡΙΖΑ ο Κρίτων Αρσένης». *in.gr*. In.gr. 17 Απριλίου 2014. Ανακτήθηκε στις 13 Ιουνίου 2022.
16. ↑  «The challenge of turning malcontents into (sensible) militants». *The Economist*. 2009-07-30. ISSN 0013-0613.. Ανακτήθηκε στις 2019-06-03.
17. ↑  «Ο Κρίτων Αρσένης Εκπροσωπεί το Ευρωκοινοβούλιο στην Διάσκεψη της Ντόχα για το Κλίμα». *www.energia.gr*. Ανακτήθηκε στις 1 Δεκεμβρίου 2020.
18. ↑  «Κατά της εκχώρησης υδροηλεκτρικών μονάδων ο Κρίτων Αρσένης». *energypress.gr* (στα Αγγλικά). 2 Μαΐου 2014. Ανακτήθηκε στις 4 Ιουνίου 2019.
19. ↑  www.eklogika.gr. ««Ποινική διερεύνηση της ιδιωτικοποίησης του ΟΠΑΠ» ζητά ο Κρίτων Αρσένης». *www.eklogika.gr* (στα GR). Αρχειοθετήθηκε από το πρωτότυπο στις 4 Ιουνίου 2019. Ανακτήθηκε στις 4 Ιουνίου 2019. CS1 maint: Μη αναγνωρίσιμη γλώσσα (link)
20. ↑  «Σκάνδαλο με το Ελληνικό καταγγέλλει ο Κρίτων Αρσένης». *www.enikos.gr*. Ανακτήθηκε στις 4 Ιουνίου 2019.
21. ↑  «Άρθρο: "Η τουριστική κατοικία δεν θα μας βγάλει από την κρίση" | Ελληνική Εταιρεία». *www.ellet.gr*. Αρχειοθετήθηκε από το πρωτότυπο στις 3 Ιουνίου 2019. Ανακτήθηκε στις 3 Ιουνίου 2019.
22. ↑  «Μάλστρομ: Οι επαναπροωθήσεις είναι παράνομες». *www.avgi.gr*. Ανακτήθηκε στις 3 Ιουνίου 2019.
23. ↑  «TVXS». *tvxs.gr*. Ανακτήθηκε στις 3 Ιουνίου 2019.
24. ↑  «Κρίτων Αρσένης: Στο ευρωψηφοδέλτιο ΣΥΡΙΖΑ με πρόταση των Κινημάτων - ERT Open». *www.ertopen.com*. Ανακτήθηκε στις 4 Ιουνίου 2019.
25. ↑  Αντωνίου, Δώρα (17 Απριλίου 2014). «Δυστοκία στην κατάρτιση του ψηφοδελτίου του ΣΥΡΙΖΑ». *kathimerini.gr*. Η Καθημερινή. Ανακτήθηκε στις 13 Ιουνίου 2022.
26. ↑  «Υπουργείο Εσωτερικών, αποτελέσματα Ευρωεκλογών». *ekloges-prev.singularlogic.eu*. Ανακτήθηκε στις 3 Ιουνίου 2019.
27. ↑  «Το Όχι το λέμε τώρα». *www.avgi.gr*. Ανακτήθηκε στις 3 Ιουνίου 2019.
28. ↑  Αρσένης, Κρίτων (11 Ιουνίου 2019). «Γιατί είπα το Ναι στο ΜέΡΑ25, του Κρίτωνα Αρσένη». *mera25.gr*. ΜέΡΑ25. Ανακτήθηκε στις 9 Ιουνίου 2022.
29. ↑  «Υποψήφιοι Βουλευτές – ΜεΡΑ25». Αρχειοθετήθηκε από το πρωτότυπο στις 20 Ιουνίου 2019. Ανακτήθηκε στις 20 Ιουνίου 2019.
30. ↑  «ΥΠΟΥΡΓΕΙΟ ΕΣΩΤΕΡΙΚΩΝ Εθνικές εκλογές – Μάιος 2023».
31. 1 2  «Official Page Parliamentary Assembly of the Council of Europe».

|  |  |  |  |  |
| --- | --- | --- | --- | --- |
| 

| π • σ • ε
Ευρωβουλευτές Ελλάδας (2009-2014) |
| --- |
|  |
| 
* Χαράλαμπος Αγγουράκης
* Κρίτων Αρσένης
* Νίκος Χουντής
* Μιχάλης Τρεμόπουλος (τον αντικατέστησε ο Νίκος Χρυσόγελος)
* Γιώργος Παπακωνσταντίνου (τον αντικατέστησε ο Σπύρος Δανέλλης)
* Σταύρος Λαμπρινίδης (τον αντικατέστησε ο Δημήτρης Δρούτσας)
* Μαριέττα Γιαννάκου
* Μαριλένα Κοππά
* Γιώργος Κουμουτσάκος
* Ρόδη Κράτσα - Τσαγκαροπούλου
* Χρυσούλα Παλιαδέλη
* Γιώργος Παπανικολάου
* Γιώργος Παπαστάμκος
* Άννυ Ποδηματά
* Κώστας Πουπάκης
* Συλβάνα Ράπτη
* Αθανάσιος Πλεύρης (τον αντικατέστησε ο Νικόλαος Σαλαβράκος)
* Θεόδωρος Σκυλακάκης
* Γιώργος Σταυρακάκης
* Γιώργος Τούσσας
* Ιωάννης Α. Τσουκαλάς
* Νίκη Τζαβέλλα
 |  |

 |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* **BiblioNet**: **75835**

 |

 |